ตลท. ปลดเครื่องหมาย SP หุ้น MAX หลังส่งงบการเงินแล้ว
ตลท. ปลดเครื่องหมาย SP หุ้น MAX ตั้งแต่เช้าวันนี้ (25 พ.ค.) หลังนำส่งงบการเงินเรียบร้อย
25 พ.ค. 2558

ผู้สื่อข่าวรายงานว่า ตลาดหลักทรัพย์ปลดเครื่องหมาย SP หลักทรัพย์ บริษัท แมกซ์ เมทัล คอร์ปอเรชั่น จำกัด (มหาชน) หรือ MAX ตั้งแต่เช้าวันนี้เป็นต้นไป (25 พ.ค.) หลังสามารถเผยแพร่ข้อมูลงบการเงินได้ครบถ้วนแล้ว
อนึ่ง ตามที่ตลาดหลักทรัพย์ได้ขึ้นเครื่องหมาย “SP” (Suspension) หลักทรัพย์ของบริษัท แมกซ์ เมทัล คอร์ปอเรชั่น จำกัด (มหาชน) หรือ MAX ตั้งแต่การซื้อขายหลักทรัพย์วันที่ 18 พฤษภาคม 2558 เป็นต้นไป เนื่องจากบริษัทไม่สามารถนำส่งงบการเงินสิ้นสุดวันที่ 31 มีนาคม 2558 มายังตลาดหลักทรัพย์ภายในเวลาที่กำหนดนั้น
ขณะนี้ บริษัทได้นำส่งงบการเงินดังกล่าวเพื่อเผยแพร่โดยทั่วถึงแล้วตลาดหลักทรัพย์จึงเห็นสมควรปลดเครื่องหมาย “SP” หลักทรัพย์ของ MAX ตั้งแต่การซื้อขายหลักทรัพย์วันที่ 25 พฤษภาคม 2558 เป็นต้นไป